ჟურნალისტთა დაცვის კომიტეტის ანგარიში გაუარესებას აფიქსირებს 
ეგვიპტეში, მას შემდეგ რაც ხელისუფლება სამხედროებმა აიღეს ხელში, ხუთი ჟურნალისტი მოკლეს, 30-ს თავს დაესხნენ და 11 საინფორმაციო დაწესებულებაში შეიჭრნენ.
ვაშინგტონი — მედიის თავისუფლების ყველაზე მეტად შემზღუდველი ქვეყნების სიაში, რომელსაც ჟურნალისტთა დაცვის კომიტეტი შეადგენს, არიან ისეთი ქვეყნები, როგორიცაა: ეგვიპტე, ბანგლადეში, სირია, ეკვადორი, ლიბერია, ზამბია, რუსეთი, ვიეტნამი და თურქეთი, სადაც ბოლო ხანებში ათასობით ადამიანი, ინტერნეტის შესაზღუდად განკუთვნილ ახალ გეგმებს აპროტესტებდა. ჯეფრი კინგი ჟურნალისტთა დაცვის კომიტეტიდან ამბობს: ჯეფრი კინგი ჟურნალისტთა დაცვის კომიტეტის, ინტერნეტის მხარდაჭერის კოორდინატორია. ის ამბობს, რომ ინტერნეტის შემზღუდველი თურქული კანონის ახალი შესწორებები მას კიდევ უფრო აუარესებს. ჟურნალისტთა დაცვის კომიტეტის ბრალდებების საპასუხოდ თურქეთის ოფიციალურმა პირებმა „ამერიკის ხმას“ განუცხადეს, რომ შესწორებები კანონის სრულყოფისთვის იქნა შეტანილი და აბალანსებს გამოხატვის თავისუფლებას, კერძო პირის უფლებებს და პირადი ცხოვრების ხელშეუხებლობის პრინციპებს. ჟურნალისტთა დაცვის კომიტეტი აცხადებს, რომ ეგვიპტეში, მას შემდეგ რაც ხელისუფლება სამხედროებმა აიღეს ხელში, ხუთი ჟურნალისტი მოკლეს, 30-ს თავს დაესხნენ და 11 საინფორმაციო დაწესებულებაში შეიჭრნენ. ცოტა ხნის წინ 20 ჟურნალისტი დააპატიმრეს, მათ შორის ოთხი „ალ ჯაზირას“ წარმომადგენელი. დამოუკიდებელი ჟურნალისტი ანა ტერეზა დეი „სკაიპის“ მეშვეობით ამბობს, რომ დღევანდელი ეგვიპტის მდგომარეობა, რევოლუციის დროს არსებული მდგომარეობისგან ბევრად განსხვავდება. დეი ამბობს, რომ ეგვიპტე დატოვა, რადგან იქ უსაფრთხოდ აღარ გრძნობდა თავს. ჟურნალისტთა სიცოცხლისთვის, ომები ყველაზე დიდ საფრთხედ რჩება, მაგრამ ჟურნალისტთა დაცვის კომიტეტი გაფრთხილებას გამოთქვამს, რომ მთავრობების მიერ ციფრული კომუნიკაციების მონიტორინგის მცდელობა, მათი საქმიანობისთვის უფრო მეტი საფრთხის შემცველი შეიძლება გახდეს. ჯეფრი კინგი ამბობს: ჟურნალისტთა დაცვის კომიტეტი ამბობს, რომ უშიშროების სამსახურის ყოფილი კონტრაქტორის, ედუარდ სნოუდენის მიერ გამჟღავნებულმა ინფორმაციამ, შეერთებული შტატების მიერ კიბერ-სივრცის თვალთვალის შესახებ შეიძლება ინფორმაციის მოპოვებაზე უარყოფითად იმოქმედოს იმის გამო, რომ ინფორმაციის ის წყაროები, რომელთაც სამაგიეროს გადახდისგან დაცვა სჭირდებათ, თავს შეიკავებენ ამ ინფორმაციის გაცემისგან.